open-index/open-wikipedia-markdown huggingface dataset:
Diamante in Namakwaland

duimnael|Hans Merensky

**Diamante in Namakwaland** kom aan kus van die Atlantiese Oseaan voor hoofsaaklik tussen Kleinsee, verby Alexanderbaai en verder noord. Hierdie diamante is reeds in 1926 ontdek. Die eerste persone wat die diamante ontdek het is Fred Cornell en Jack Carstens. Laasgenoemde het diamante ontdek sowat 10&nbsp;km suid van Port Nolloth nadat hy en sy neef, Percy Hughes, daar gegraaf het.

duimnael|links|Die uitgestorwe warmwateroester *Ostrea prismatica*.

Die ontdekking het tot 'n stormloop gelei en het ook die aandag van die geoloog Hans Merensky getrek. Merensky het ontdek dat die diamante in die gruis net onder die uitgestorwe warmwateroester *Ostrea prismatica* voorkom. Vir 'n skamele £ 17,000 het hy beheer verkry oor die sogenaamde *oesterlyn*. Hy het by een geleentheid 487 diamante onder een klip gekry. Hy het ook binne ses weke 4308 karaat se diamante herwin. Merensky het ook besef dat die vonds so groot is dat dit die diamantmark in duie kan laat stort as gevolg van oorproduksie. Hy het die regering oortuig om in te gryp om dit te voorkom. Prospekteerwerk is verbied en die Namakwalandse kus is tot staatsdelwery verklaar.

## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995.
Cerapoda

**Cerapoda** (van Ceratopsia en Ornithopoda) is ’n suborde of klade van die dinosourus-orde Ornithischia.

Cerapoda word onderverdeel in twee groepe: Ornithopoda ("voëlvoete") en Marginocephalia ("kuifkoppe"). Laasgenoemde sluit die Pachycephalosauria ("dikkop-akkedisse") en Ceratopsia ("horinggesigte") in.

Cerapoda is in 1986 so genoem deur Paul Sereno. Die voorstelling onder volg ’n 2011-ontleding deur die paleontoloë Richard J. Butler, Jin Liyong, Chen Jun en Pascal Godefroit.

Daar is ook spesies wat moeilik klassifiseerbaar is in enige van dié subgroepe, soos *Albalophosaurus yamaguchiorum*, wat beskou word as "Cerapoda incertae sedis" (onsekere plasing).

## Verwysings
Ornithopoda

duimnael|180px|links|’n Kunstenaarsvoorstelling van verskeie Ornithopoda-spesies se profiele. 

**Ornithopoda**, of die **ornitopodes**, is ’n suborde of klade van die dinosourus-orde Ornithischia wat ontstaan het as klein, tweepotige grasvreters en in grootte en getalle toegeneem het totdat hulle een van die suksesvolste plantvreters in die Kryt-periode was en die Noord-Amerikaanse landskap oorheers het.

Die ornitopodes se grootste evolusie-voorsprong was die progressiewe ontwikkeling van kou-organe, wat die beste was wat nog deur ’n reptiel ontwikkel is en goed vergelyk het met dié van moderne beeste. Hulle het hul hoogtepunt bereik in die dae van die eendbek-Hadrosaurus voordat hulle in die Kryt-Paleogeen-uitwissing saam met ander nie-vlieënde dinosourusse uitgesterf het. Hulle het op al sewe kontinente voorgekom, hoewel hulle skaars was in die Suidelike Halfrond.

## Beskrywing 
Ornithopoda beteken "voëlpote" en verwys na die kenmerkende poot met drie tone, hoewel baie vroeë vorms vier tone gehad het. Hulle het geen pantsers gehad nie en het horingagtige bekke ontwikkel, asook ’n verlengde skaambeen wat eindelik verby die heupbene gestrek het. Sommige ornitopodes en serapodes het dun kraakbeenplate aan die buitekant van die ribbes gehad; die funksie daarvan is onbekend.

Die vroeë ornitopodes was net sowat ’n meter lank, maar waarskynlik baie vinnig. Hulle het ’n stywe stert gehad, nes die teropodes, om hulle te help balanseer omdat hulle op hul agterpote gehardloop het. Latere ornitopodes het aangepas om op vier pote te wei; hul ruggraat was gebuig en het later soos dié van moderne grasvreters soos die bison gelyk. Hulle het later meestal op vier pote geloop, maar steeds op twee pote gehardloop.

Later het die ornitopodes groter geword, maar hulle was nooit so groot soos die reusagtige souropodes met hul lang nekke en sterte wat hulle gedeeltelik verdring het nie. Die heel grootstes, soos *Shantungosaurus* van 23 ton, was so swaar soos ’n mediumgroot souropode, maar hulle het nooit langer as 15&nbsp;meter geword nie.

## Klassifikasie 
Die volgende kladogram is na aanleiding van ’n ontleding deur Butler et al, 2011.

## Verwysings
616-diamant

Die **616-diamant** is 'n diamant wat 616 karaat weeg. Hierdie diamant het 'n oktaëdriese vorm. Omrede dit die grootste diamant van dié tipe is, het De Beers besluit om dit nie te slyp nie maar te bewaar in sy natuurlike vorm omrede die kans uiters skraal is dat so 'n groot diamant van hierdie tipe weer gevind sal word. Hierdie diamant is in 1964 by die Du Toitspan-myn in Kimberley ontdek.

## Verwysings
Grootegast

**Grootegast** is 'n voormalige munisipaliteit en 'n dorp in die provinsie Groningen in die noordooste van Nederland. In 1991 is die munisipaliteit Oldekerk by Grootegast aangesluit.

Op 1 Januarie 2019 is Grootegast opgegaan in die nuwe munisipaliteit Westerkwartier.

## Plekke 
Doezum, Grootegast, Faan, Kornhorn, Kuzemer, Kuzemerbalk, Lutjegast, Niekerk, Oldekerk, Opende, Peebos, Sebaldeburen en De Snipperij.

## Gebore 
* Abel Tasman, 1603 in Lutjegast

## Eksterne skakels 
* Amptelike webwerf
Slochteren

**Slochteren** is 'n voormalige munisipaliteit en 'n dorp in die provinsie Groningen in die noordooste van Nederland. In die voormalige munisipaliteit lê die groot aardgasveld, die gasveld van Slochteren.

Op 1 Januarie 2018 is Slochteren opgegaan in die nuwe munisipaliteit Midden-Groningen.

## Eksterne skakels 
* Amptelike webwerf
Haren

**Haren** is 'n voormalige munisipaliteit en 'n dorp in die provinsie Groningen in die noordooste van Nederland. 

Haren maak sedert 2019 deel uit van die Groningen-munisipaliteit en lê direk ten suide van die stad. Die dorp is 'n geliefde woonplek vir die elite van Groningen.

## Plekke 
Essen, Glimmen, Haren, Noordlaren, Onnen

## Eksterne skakels 
* Amptelike webwerf
Slimfoon

[duimnael|[Nokia Lumia 930]]
[duimnael|*Optimus G Pro*, 'n slimfoon wat deur die [Suid-Koreaanse vervaardiger *LG* ontwikkel is]]
'n **Slimfoon** is 'n tegnologies gevorderde selfoon wat mobiele kommunikasie met die rekenkrag van 'n tabletrekenaar en internettoegang verbind en as mediaspeler, digitale kamera en GPS-navigasietoestel gebruik kan word. Baie moderne slimfone word met hoë resolusie-raakskerms toegerus waarop standaard-webblaaie, asook webblaaie wat vir mobiele toestelle geoptimaliseer is, vertoon kan word. Internettoegang word deur mobiele breëbanddienste of draadlose netwerke verskaf. 

Tans is daar 'n verskeidenheid vrye en kommersiële bedryfstelsels vir slimfone beskikbaar, waaronder *Google* se *Android*, *Apple Inc.* se *iOS* en *Microsoft* se *Windows Phone*.

## Verwysings
Leek

;Nota: *Vir die groente wat in Engels "Leek" genoem word, sien Prei*.
 

**Leek** is 'n voormalige munisipaliteit en 'n dorp in die provinsie Groningen in die noordooste van Nederland.

Op 1 Januarie 2019 is Leek opgegaan in die nuwe munisipaliteit Westerkwartier.

## Plekke 
Bakkerom, Breemen, Blauw, Boerenstreek, Diepwel, Dwarshaspel, Enumatil, Heineburen, De Haspel, De Holm, Kokswijk, 't Kret, Leek, Lettelbert, Midwolde, Oostindië, Oostwold, De Poffert, Pasop, Tolbert, Veldstreek, Westerdijk, Zanddijk en Zevenhuizen

## Eksterne skakels 
* Amptelike webwerf
Hoogezand-Sappemeer

**Hoogezand-Sappemeer** is 'n voormalige munisipaliteit in die provinsie Groningen in die noordooste van Nederland. Die munisipaliteit is gestig in 1949 deur die samevoeging van Hoogezand en Sappemeer.

Op 1 Januarie 2018 is Hoogezand-Sappemeer opgegaan in die nuwe munisipaliteit Midden-Groningen.

## Plekke 
Borgercompagnie, Foxham, Foxhol, Hoogezand, Kiel-Windeweer, Kropswolde, Martenshoek, Sappemeer, Tripscompagnie, Waterhuizen en Westerbroek.

## Eksterne skakels 
* Amptelike webwerf
Eemsmond

**Eemsmond** is 'n voormalige munisipaliteit in die provinsie Groningen in die noordooste van Nederland. Eemsmond is gestig in 1991 deur die samevoeging van die munisipaliteite Hefshuizen, Kantens, Usquert en Warffum. Uithuizen was die administratiewe setel van die munisipaliteit gewees.

Op 1 Januarie 2019 is Eemsmond opgegaan in die nuwe munisipaliteit Het Hogeland.

## Plekke 
Breede, Doodstil, Eemshaven, Eppenhuizen, Hefswal, Kantens, Katershorn, Koningsoord, 't Lage van de Weg, Noordpolderzijl, Oldenzijl, Oosternieland, Oudeschip, Paapstil, Roodeschool, Rottum, Rottumeroog, Rottumerplaat, Startenhuizen, Simonszand, Stitswert, Uithuizen, Uithuizermeeden, Usquert, Valom, Wadwerd, Warffum, Zandeweer en Zevenhuizen.
Oldambt (munisipaliteit)

**Oldambt** is 'n munisipaliteit in die provinsie Groningen in die noordooste van Nederland. Die munisipaliteit is gestig in 2010 deur die samevoeging van die munisipaliteite Reiderland, Scheemda en Winschoten. Winschoten is die administratiewe setel van die munisipaliteit.

## Plekke 
Bad Nieuweschans, Beerta, Beertsterhoogen, Bikkershorn, Blauwestad, Booneschans, Bovenstreek, Drieborg, Ekamp, Finsterwolde, Finsterwolderhamrik, Ganzedijk, Goldhoorn, Hamdijk, Heiligerlee, Hongerige Wolf, Kostverloren, Kromme Elleboog, Kroonpolder, Meerland, Midwolda, Napels, Niesoord, Nieuw-Beerta, Nieuwe Statenzijl, Nieuwolda, Nieuwolda-Oost, Nieuw-Scheemda, Oudedijk, Oude-Statenzijl, Oudezijl, Oostwold, Reiderwoldeerpolder, Scheemda, Scheemderzwaag, Stadspolder, Tranendal, Ulsda, 't Waar, Westerlee, Winschoten, Winschoterhogebrug en Winschoterzijl.

## Naburige munisipaliteite 
## Eksterne skakels 
* Amptelike webwerf
Herrerasauridae

**Herrerasaurids** is van die oudste bekende dinosourusse en verskyn in die fossielrekord van die Laat Trias-periode 231,4&nbsp;miljoen jaar gelede. Hulle het aan die einde van die Trias uitgesterf. Hulle was klein (nie langer as 4&nbsp;m nie), vleisetende teropodes. Die bekendste voorbeelde was van Suid-Amerika (Brasilië en Argentinië), waar hulle in die 1960's vir die eerste keer ontdek is.

Herrerasourides se anatomie is ongewoon en hulle word nie beskou as voorsate van enige latere dinosourusgroepe nie.
Coelophysoidea

**Coelophysoidea** was ’n algemene dinosourus van die Laat Trias- en Vroeë Jura-periode. Hulle was geografies wydverspreid en het moontlik op al die kontinente voorgekom. Hulle was almal skraal karnivore en sommige spesies het delikate skedelkamme gehad.

Die lengte van die Coelophysoidea het gewissel tussen sowat 1&nbsp;en 6&nbsp;m. Dit is onbekend watter soort bedekking hulle gehad het en hulle is al uitgebeeld met van skubbe tot vere. Sommige spesies kon in troppe voorgekom het, soos blyk uit terreine waar baie fossiele gevind is.
Komkommer

Die **komkommer** (*Cucumis sativus*) is 'n wyd verboude plant in die wonderboom familie *Cucurbitaceae*. Dit is 'n rankplant wat silindriese vrugte dra wat gebruik word as kulinêre groente. Daar is drie hoofvariëteite van komkommer: gesny, gepiekel en burpless. Binne hierdie rasse het verskillende kultivars te voorskyn gekom. Die komkommer is oorspronklik van Suid-Asië, maar dit groei nou op die meeste vastelande. Baie verskillende variëteite word op die wêreldmarkte verhandel.

## Beskrywing 
Die komkommer is 'n kruipende wingerdstok wat sy wortels in die grond anker en teen traliewerk of ander ondersteunende rame opklim, dit krul sy rankers rondom sktrukture as ondersteuning met dun, stygende lote. Die plant het groot blare wat 'n dak oor die vrugte vorm. Die vrugte van die komkommer is rofweg silindries, verleng met 'n tapse eindpunt, en bereik tot 60 cm (24 duim) in lengte en 10 cm (4 duim) in deursnee bereik. Met 'n ingeslote saad en die ontwikkeling van 'n blom, word die komkommer plantkundig as pseudovrugte geklassifiseer. Soos tamaties en murgpampoen word hulle meestal voorberei in slaaie en ook as vars groente geëet. Komkommers bevat gewoonlik meer as 90% water.

## Voortplanting 
'n Paar komkommerkultivars is geslagloos en die bloeisels vorm pitlose vrugte sonder bestuiwing. Bestuiwing van hierdie kultivars doen afbreuk aan hul gehalte. In die Verenigde State word dit gewoonlik in kweekhuise geplant, waar bye uitgesluit word. In Europa, word hulle buite gekweek in sommige streke, en bye is ook uitgesluit in hierdie gebiede.

Die meeste komkommerkultivars besit egter saadjies wat bestuiwing vereis. Vir hierdie doel word duisende korwe met heuningbye jaarliks ​​na komkommerplase aangery net voor die bloeityd. Komkommers kan ook bestuif word deur hommelbye en verskeie ander inseksoorte. By die meeste komkommersoorte is selfbestuiwing nutteloos, want stuifmeel van 'n ander plant word benodig om sade en vrugte te vorm.  Onvoldoende bestuiwing se resultaat is gewoonlik aborsie en misvormde vrugte. Gedeeltelik-bestuifde blomme kan groen vrugte laat ontwikkel, gewoonlik naby aan die stameinde, maar dit word 'n ligte geel en verdor by die blomeindpunt.

## Voedingswaarde 
## Verwysings
Vakuumtrein

duimnael|260px|'n Moontlike vakuumtreintonnel

Die **Vakuumtrein** is 'n konsep wat reeds oor 'n honderd jaar gelede voorgestel is (maar nog nie gebou is nie) en tans ontwerp word vir toekomstige hoë-spoed spoorwegvervoer. Hierdie konsep behels beweging deur magnetiese levitasie binne-in lugontruimde (vakuum) of gedeeltelik-lugontruimde buise of tonnels. Die gebrek aan lugweerstand sal vakuumtreine in staat stel om minimale krag te gebruik om teen baie hoë spoed te beweeg, tot 6&nbsp;400-8&nbsp;000&nbsp;km/h (4&nbsp;000-5&nbsp;000 mph of 2&nbsp;km/s), of 5-6 keer die spoed van klank (Mach 1) by standaardtoestande, en eweneens baie goedkoop.
Alhoewel die tegnologie tans ondersoek word vir die ontwikkeling van plaaslike netwerke, is voorstanders van mening dat die mees suksesvolle vakuumtreine vir transkontinentale roetes op 'n globale netwerk gebruik sal word.

Lang vakuumtreintonnels kan baie vinnige interkontinentale reise moontlik maak. Vakuumtreine kan swaartekrag gebruik om hulle met hul versnelling te help. Indien die treine so vinnig sou beweeg as wat voorspel word, sal die reis tussen Beijing en New York minder as 2 uur duur, en vliegtuie verdring as die wêreld se vinnigste modus van openbare vervoer.

Reis deur lugontruimde buise kan supersoniese spoed bereik sonder die nadelige effekte van 'n soniese knal wat ondervind word met supersoniese vliegtuie. Die treine sal waarskynlik geruisloos en vinniger as Mach 1 kan funksioneer. Dit kan ook gekombineer word met swaartekrag treine.

Maar sonder groot vooruitgang met tonnelgrawing en verbeterde tegnologie in tonnelkonstruksie, sal vakuumtreine steeds te duur wees. Om koste te bespaar, is alternatiewe soos geligte betonpype met gedeeltelike lugleemtes reeds voorgestel.

Navorsers by Suidwes Jiaotong Universiteit in China is sedert 2010 besig met die ontwikkeling 'n vakuumtrein wat 'n spoed van 1&nbsp;000 km/h sal bereik. Hulle sê die tegnologie kan binne die volgende 10 jaar in werking gestel word.

## Verwysings
Bellingwedde

**Bellingwedde** is 'n voormalige munisipaliteit in die provinsie Groningen in die noordooste van Nederland. Bellingwedde is gestig in 1968 deur die samevoeging van die munisipaliteite Bellingwolde en Wedde. Wedde is die administratiewe setel van die munisipaliteit gewees.

Op 1 Januarie 2018 is Bellingwedde opgegaan in die nuwe munisipaliteit Westerwolde.

## Plekke 
Bellingwolde, Blijham, Den Ham,Hoorn, Hoornderveen, Klein-Ulsda, Lutjeloo, Morige, Oudeschans,  Rhederbrug, Rhederveld, Tjabbesstreek, Veelerveen, Vriescheloo, Wedde, Wedderheide en Wedderveer

## Eksterne skakels 
* Amptelike webwerf
Middelstum

**Middelstum** is ’n nedersetting in die munisipaliteit Eemsdelta in die provinsie Groningen in Nederland.
Dilophosauridae

duimnael|links|Die rekonstruksie van ’n *Sinosaurus*-kop.

**Dilophosauridae** was ’n wydverspreide familie van vroeë vleisvretende dinosourusse. Hulle was groot, grasieuse tweevoetige roofdiere van 4&nbsp;tot 7&nbsp;m en sowat 300 tot 500&nbsp;kg. Hulle is bekend vir hul kenmerkende kuiwe, wat moontlik gebruik is vir vertoon om ’n maat te kry of om mededingers af te skrik.

Hulle was groter en het meer kenmerkende eienskappe gehad as Coelophysoidae in die Trias en die Vroeë Jura-periode.

Die volgende kladogram wys die verwantskap tussen Dilophosauridae en sy naby-verwant.

## Verwysings
Transatlantiese tonnel

'n **Atlantiese tonnel** is 'n teoretiese (*vir ons jongspan*: dit bestaan nog nie!) tonnel wat onderdeur die Atlantiese Oseaan tussen Noord-Amerika en Europa sal strek, moontlik vir doeleindes soos massavervoer. Sommige voorstelle stel tegnologies gevorderde treine voor wat 'n moontlike spoed van 500 tot 8&nbsp;000 kilometer per uur (310 tot 4&nbsp;970 myl per uur) sal kan bereik. Die meeste voorspellers van só 'n tonnel verwag dat dit tussen die Verenigde State en die Verenigde Koninkryk sal strek, of dan meer spesifiek tussen New York en Londen.

Voordele in vergelyking met lugvervoer (vliegtuie) is hoër spoed, en die gebruik van elektrisiteit in plaas van skaars oliegebaseerde brandstof, 'n sterk oorweging vir toekomstige tye, lank ná die piek-olietyd.

Die belangrikste struikelblokke in die bou van so 'n tonnel is die koste daarvan, met skattings van tussen VS$ 175 miljard en VS$ 1200 biljard sowel as die beperkings deur huidige materiaalwetenskappe. Die wêreld se bestaande groot onderseetonnels, soos die Channel-tonnel, Seikan-tonnel en die Gotthard Base-tonnel, sukkel finansieel ten spyte van die gebruik van goedkoper tegnologie as enige sover voorgestel vir die Atlantiese tonnel.

## Verwysings
Garnwerd

duimnael|links|Die St. Ludgerkerk
**Garnwerd** is ’n dorp in die munisipaliteit Westerkwartier in die provinsie Groningen in Nederland. Die dorp lê aan die Reitdiep, wat van die stad Groningen na die Waddesee vloei. Aan die diep lê café Hammingh, een van die bekendste café's in die provinsie.

Die St. Ludgerkerk in Garnwerd is in die 13de eeu gebou. Die oorspronklike toring stort in 1738 in. In 1758 is 'n nuwe toring gebou.
Waddesee

Die **Waddesee** (Nederlands: *Waddenzee*, Wes-Fries: *Waadsee*, Deens: *Vadehavet*, Duits: *Wattenmeer*) is 'n groot stelsel van getysand en moddervlaktes langs die Noordseekus van Denemarke, Duitsland en Nederland. 

Hierdie landskap is, met 'n oppervlakte van 9&nbsp;000&nbsp;km² en 'n maksimumwydte van 40&nbsp;km, die grootste tussengetysone ter wêreld wat oor 'n afstand van 450&nbsp;km van Blåvandshuk, Denemarke in die noordooste tot by Den Helder, Nederland in die suidweste strek. 

Die Waddesee is in 2009 deur Unesco as 'n wêrelderfenisgebied gelys en die beskermde gebied is in 2014 verder uitgebrei.

## Sien ook 
* Waddesee-eilande

## Eksterne skakels
Marum

**Marum** is 'n voormalige munisipaliteit en 'n dorp in die provinsie Groningen in die noordooste van Nederland.

Op 1 Januarie 2019 is Marum opgegaan in die nuwe munisipaliteit Westerkwartier.

## Plekke 
Bakkerom, Baktil, Boerakker, De Haar, Hamrik, De Jammer, Jonkersvaart, Keuningswijk, De Linde, Lucaswolde, 't Malijk, Marum, Niebert, Noordwijk, Nuis, Trimunt, Willemstad, De Wilp en Zethuis.

## Eksterne skakels 
* Amptelike webwerf
Stedum

**Stedum** (Gronings:*Steem*) is ’n dorp in die munisipaliteit Eemsdelta in die provinsie Groningen in Nederland. Tot 1990 het Stedum sy eie munisipaliteit gehad.

Die dorp het 'n kerk uit die 13de eeu. Die kerk word beskou as een van die mooiste voorbeelde van die romanogotiek, 'n boustyl wat veral in die provinsie Groningen voorkom.
Loppersum

**Loppersum** is 'n voormalige munisipaliteit en 'n dorp in die provinsie Groningen in die noordooste van Nederland. Die voormalige munisipaliteit is in 1990 gestig deur die samevoeging van Loppersum met Middelstum, Stedum en 't Zandt.

Loppersum is op 1 Januarie 2021 opgegaan in die nuwe munisipaliteit Eemsdelta.

## Plekke 
Plekke in die voormalige munisipale gebied van Loppersum is: Eenum, Garrelsweer, Garsthuizen, Huizinge, Leermens, Loppersum, Middelstum, Oosterwijtwerd, Startenhuizen, Stedum, Toornwerd, Westeremden, Westerwijtwerd, Wirdum, 't Zandt, Zeerijp en Zijldijk.
Tetanurae

duimnael|links|’n Skets van ’n *Monolophosaurus*. 

**Tetanurae**, of "stywesterte", is ’n klade dinosourusse wat die meeste teropodes, ook voëls, insluit. Hulle het in die Vroeë of Middel-Jura hul verskyning gemaak.

Die naam is in 1986 deur Jacques Gauthier aan ’n groot groep teropodes gegee. Tetanurae word gedefinieer as alle teropodes wat nader verwant aan moderne voëls is as aan *Ceratosaurus*.
Ceratosauria

**Ceratosauria** is ’n groep dinosourusse wat gedefinieer word as alle teropodes wat ’n meer onlangse gemeenskaplike afstamming met *Ceratosaurus* as met voëls deel. Daar is geen lys spesies van Ceratosauria waaroor daar algemene konsensus is nie, maar volgens die jongste en mees aanvaarde teorie sluit Ceratosauria die Laat Jura- tot Laat Kryt-teropodes *Ceratosaurus*, *Elaphrosaurus* en *Abelisaurus* in wat hoofsaaklik, maar nie uitsluitlik nie, in die Suidelike Halfrond voorgekom het.

Ceratosauria het oorspronklik ook die Coelophysoidea en Dilophosauridae van die Laat Trias- tot Vroeë Jura-tydperk ingesluit, maar onlangse studies het getoon laasgenoemde twee groepe vorm nie ’n klade met ander lede van Ceratosauria nie en word dus van hulle uitgesluit.

## Verwantskappe 
Die volgende kladogram volg ’n ontleding deur Diego Pol en Oliver W.M. Rauhut, 2012.

{{clade| style=font-size:80%;line-height:80%
|label1=**Ceratosauria**&nbsp;
|1= }}

## Verwysings
Antoni Gaudí

**Antoni Gaudí i Cornet** (25 Junie 1852 in Reus of Riudoms, Katalonië, Spanje - 10 Junie 1926 in Barcelona, Katalonië, Spanje) was 'n Spaanse argitek.

## Werk 
* Casa Vicens (1883-1888, Barcelona)
* El Capricho (1883-1885, Comillas)
* Palacio Güell (1886-1888, Barcelona)
* Colegio Teresiano (1888-1890, Barcelona)
* Palacio Episcopal (1889-1893, Astorga)
* Casa Botines (1892, León)
* Casa Calvet (1898-1900, Barcelona)
* Bellesguard (1900, Barcelona)
* Parco Güell (1900-1914, Barcelona)
* Restauración de la Catedral de Santa María de Palma de Mallorca (1904-1914, Palma de Mallorca)
* Casa Batlló (1904-1907, Barcelona)
* Casa Milà (*La Pedrera*) (1906-1912, Barcelona)
* Sagrada Família (1883-1926, Barcelona)

## Galery 

Lêer:Sagradafamilia-overview.jpg|Die Sagrada Familia
Lêer:Sagrada Familia in Barcelona.jpg|Die Sagrada Familia
Lêer:Palau Güell 17-05-2009 12-26-16.JPG|Die Palau Güell
Lêer:Casa Vicens (Barcelona) - 3.jpg|Die Casa Vicens
Lêer:Capricho gaudi 201108.jpg|El Capricho
Lêer:BCN-ParcGuell-4898.jpg|Die Parc Güell

## Sien ook 
* Kettinglyn

## Verwysings 
## Eksterne skakels 
*  Gaudi designer 
*  Patrimoni.gencat, ''L'obra de Gaudí*
*  Artcyclopedia
*  Gaudí et Art nouveau en Catalogne
*  *Gaudí, arquitecte i artesà'' (video)
Leens

**Leens** (Gronings: *Lains*) is 'n dorp in die munisipaliteit Het Hogeland en is die vroeë administratiewe setel van die voormalige munisipaliteit De Marne in die provinsie Groningen in Nederland. Tot 1990 het Leens 'n eie munisipaliteit gehad.

## Die Petruskerk 
Leens het 'n kerk wat uit die 12de eeu dateer. Die oudste deel is van tuff in die romaanse styl. Die kerk het 'n besonderse orrel wat in 1734 deur Albert Antonius Hinsz gebou is.
Adorp

duimnael|links|150px|Aeolus
**Adorp** is ’n dorp in die munisipaliteit Het Hogeland in die provinsie Groningen in Nederland. Tot 1990 was Adorp 'n eie munisipaliteit gewees. Die dorp het 'n kerk wat uit die 13de eeu dateer.

Die Aeolus-meul dateer uit 1851. Aeolus is nog in private besit, maar word nie meer bedryf nie. Die meul benodig dringende herstelwerk.
Ulrum

**Ulrum** (Gronings: *Ollerom*) is ’n dorp in die munisipaliteit Het Hogeland in die provinsie Groningen in Nederland. Tot 1990 het Ulrum sy eie munisipaliteit gehad.

## Die Afskeiding 
Ulrum is die dorp waar Hendrik de Cock in 1834 sy gemeente van die Nederlands Hervormde Kerk afgeskei het. Dit was die begin van die Gereformeerde kerk in Nederland. Presies 25 jaar later het 'n soortgelyke afskeiding op Rustenburg in Suid-Afrika plaasgevind en het die Gereformeerde Kerke in Suid-Afrika ontstaan.
Boeing 787 Dreamliner

Die **Boeing 787 Dreamliner** is 'n langreik, medium-grootte, wyeromp, tweemotorige stralervliegtuig ontwikkel deur *Boeing Commercial Airplanes*. Sy variante verskaf sitplek aan 210-330 passasiers. Boeing sê dat dit die maatskappy se brandstofdoeltreffendste vliegtuig en die wêreld se eerste groot vliegtuig is om saamgestelde materiale te gebruik as die primêre materiaal in die konstruksie van 'n vliegtuig. Die 787 is ontwerp om 20% meer brandstofdoeltreffend te wees as die 767 wat dit vervang. Die **Dreamliner** se onderskeidende kenmerke sluit in elektriese vlugbeheerstelsels, 'n vierpaneel voorruit, geraas-vermindering chevrons op sy enjingondels, en 'n gladder neuskontoer. Dit deel 'n gemeenskaplike tipe gradering met die groter **Boeing 777 Twinjet**, sodat gekwalifiseerde vlieëniers albei modelle mag bedryf, te danke aan verwante ontwerpfunksies.

Die vliegtuig se aanvanklike benaming was 7E7, voor die naamsverandering in Januarie 2005. Die eerste 787 is op 'n bekendstellingseremonie op 8 Julie 2007 onthul by Boeing se Everett-monteerfabriek. Teen dié stadium was daar reeds 677 op bestelling, meer bestellings van bekendstelling tot uitrol as enige vorige wyeromp vliegtuig.  Teen Oktober 2013 het die 787-program 982 bestellings gehad van 58 kliënte, met "International Lease Finance Corporation" (ILFC) die grootste getal op bestelling.

Grootskaalse samewerking tydens die ontwikkeling en produksie van die 787 is behaal met talle verskaffers oor die wêreld heen. Finale montering is by Boeing se Everett-fabriek in Everett, Washington. Montering vind ook plaas by 'n nuwe fabriek in Noord-Charleston, Suid-Carolina. Beide aanlegte sal 787s lewer aan verskeie lugrederykliënte. Daar was oorspronklik beplan om die vliegtuig in Mei 2008 in diens te stel, maar die projek het onder verskeie vertragings gely. Die vliegtuig se eerste vlug was op 15 Desember 2009 en toetsvlugte is voltooi teen middel-2011. Die Federale Lugvaartadministrasie (FAA) en die Europese Lugvaartveiligheidsagentskap (EASA) reik finale sertifisering uit in Augustus 2011 en die eerste model word in September 2011 afgelewer. Kommersiële diens neem 'n aanvang op 26 Oktober 2011.

Die vliegtuig het aanvanklik aan 'n paar in-diens probleme gely, veral brande aan boord wat verband gehou het met die litiumioonbatterye wat gebruik word. Hierdie stelsels is hersien deur beide die FAA en die Japannese vlugagentskap. Op 16 Januarie 2013 het die FAA 'n noodlugwaardigheidsriglyn uitgereik waarin alle handelsvlugte van 787s in die VSA opgeskort is. Die EASA, Japanse Vervoerministerie, Indië se Direkteurgeneraal van Burgerlugvaart (DGCA) asook Chili se Dirección General de Nautica Siviele (DGAC) volg hul voorbeeld en verban ook vlugte van Dreamliners onder hulle jurisdiksie. Ná Boeing toetse voltooi het met 'n hersiene batteryontwerp, het die FAA dit goedgekeur en die vliegverbod opgehef op 26 April 2013. Op 27 April 2013 is alle passasiersdienste hervat, aanvanklik deur Ethiopian Airlines.

## Verwysings
Heterodontosauridae

duimnael|links|Skedel en gerekonstrueerde gesig van *Heterodontosaurus*.
duimnael|links|’n Rekonstruksie van *Fruitadens*. 

**Heterodontosauridae** ("akkedisse met verskillende tande") is ’n familie vroeë dinosourusse  wat waarskynlik onder die mees primitiewe lede van die orde Ornithischia was. Hoewel daar min fossiele van hulle is, het hulle regoor die wêreld voorgekom aan die begin van die Laat Trias-periode, en ’n paar spesies het tot in die Vroeë Kryt oorleef.

Heterodontosauridae is genoem na hul heterodontale gebit (met meer as een tandmorfologie). Hulle was omtrent so groot soos jakkalse: minder as 2&nbsp;m lank, insluitende ’n lang stert. Hulle word veral geken aan hul kenmerkende tande, onder meer vergrote slagtande en kiestande wat aangepas was vir kou. Hulle was plant- en moontlik allesvreters.

## Fossiele 
Onder die Heterodontosauridae is dit net *Heterodontosaurus* self waarvan daar ’n volledige skedel bestaan. Die meeste ander fossiele bestaan net uit stukke kakebeen en tande. Daarom is die meeste beskrywings van die familie van tande afgelei.

Die genus *Heterodontosaurus* was net langer as 1&nbsp;m, terwyl die stukke oorblyfsels van *Lycorhinus* aandui dat hulle dalk groter was.

Beide *Abrictosaurus* en *Heterodontosaurus* het baie groot oë gehad. Onder die oë het die jukbene na die kant toe uitgesteek, ’n eienskap wat ook by Ceratopsia voorgekom het.

*Tianyulong* uit China lyk of hy veselrige vliese gehad het wat beskou kan word as ’n soort proto-vere wat by sommige teropodes gevind is. Dit sluit ’n kuif naby sy stert in. Die teenwoordigheid van hierdie vliese kan aandui dat beide Ornithischia en Saurischia warmbloedig was.

## Verspreiding 
Hoewel Heterodontosauridae oorspronklik bekend was uit die Suider-Afrika van die Vroeë Juras, is fossiele nou al op vier kontinente ontdek. Vroeg in die familie se geskiedenis was Pangea nog grootliks een superkontinent, en kon hulle oor die wêreld versprei. Die oudste fossiel is ’n stuk kakebeen en los tande uit die Laat Trias uit Argentinië. Die mees uiteenlopende voorbeeld kom uit Suider-Afrika, waar fossiele van *Heterodontosaurus*, *Abrictosaurus*, *Lycorhinus* en *Geranosaurus* ontdek is. en Mexiko is ook bekend. In die vroeë 1970's is baie fossielmateriaal uit die Laat Jura ook in Colorado in Amerika gevind. Die oorblyfsels van *Echinodon* wat in 2002 beskryf is, verteenwoordig dalk ’n Heterodontosauridae uit Engeland wat tot in die Vroeë Kryt oorleef het. *Dianchungosaurus*, uit die China van die Vroeë Jura, word nie meer beskou as ’n Heterodontosauridae nie, hoewel een laat oorlewende Asiatiese vorm bekend is (*Tianyulong*).

## Verwysings
Beta (letter)

**Beta** (hoofletter **Β**, kleinletter **β**) is die tweede letter van die Griekse alfabet. In die Griekse numeriese stelsel het dit 'n waarde van 2. Die Latynse B en die Cyrilliese В is van die Griekse beta afkomstig.
Gamma

**Gamma** (hoofletter **Γ**, kleinletter **γ**) is die derde letter van die Griekse alfabet. In die Griekse numeriese stelsel het dit 'n waarde van 3. Die Latynse C en G en die Cyrilliese Г en Ґ is van die Griekse gamma afkomstig.
Qatar Airways

duimnael|320px|links|Lugwaardinne van Qatar Lugdiens
[duimnael|320px|Qatar Airways lughawedienste by [Doha Internasionale Lughawe in 2009.]]
[duimnael|320px|'n Qatar Airways [Airbus A330 op Barcelona–El Prat-lughawe.]]

**Qatar Airways Maatskappy** Q.C.S.C. (Arabies: القطرية, Al Qatariyah ), wat as Qatar Airways handel dryf, is die staatsbeheerde lugredery en vlagdraer van Katar. Met sy hoofkwartier in die Qatar Lugdienstoring in Doha,  bedryf die lugredery 'n spilpunt-en-speeknetwerk wat meer as 100 internasionale bestemmings regoor Afrika, Sentraal-Asië, Europa, die Verre Ooste, Suid-Asië, die Midde-Ooste, Noord-Amerika, Suid-Amerika en Oseanië met sy basis in Doha verbind, met behulp van 'n vloot van meer as 150 vliegtuie.

Die lugredery het meer as 30 000 werknemers met 17 000 personeel in direkte diens en 'n verdere 13 000 by sy filiale. Op 8 Oktober 2012 het die uitvoerende hoof, Akbar Al Baker, aangekondig dat Qatar Airways by die "Oneworld Alliance" gaan aansluit. Die redery het net een jaar later, op 30 Oktober 2013, 'n volwaardige lid geword.

Qatar Airways is as die wêreld se beste lugredery aangewys by die "Skytrax World Airline Awards 2022".

## Kritiek 
Qatar Airways is internasionaal onder kritiek as gevolg van sy swak werksomstandighede. So word swanger werknemers, volgens indiensnemingsvoorwaardes, ontslaan as hul swanger sou raak. Verder word die bemanning se hotelkamers gemonitor en die besit van alkohol, sigarette of varkvleis is 'n rede vir ontslag uit die redery se diens.

## Logo en kleurskema 
Die logo van Qatar Airways word in die kleure van die vlag van Katar versier. Die Engelse naam van die lugredery is in Optimafont en die Arabiese naam in Kufiskrif. 'n Gemsbokkop pryk op die stert van Qatar Airways-vliegtuie. Die in-vlug vermaakstelsel wat in alle kajuitklasse beskikbaar is, word Oryx genoem. Die vliegtuie word nou liggrys, op die boonste deel, en wit geverf. Die oorspronklike kleur was wit met 'n wynrooi-strook oor die vensters en stert.

## Kodedeelooreenkomste 
Qatar Airways het kodedeelooreenkomste met die volgende lugrederye:

## Huidige vloot 
[duimnael|'n Qatar Airways nader [Zürich Lughawe om te land in 2014]]
[duimnael|'n Qatar Airways [Airbus A330|Airbus A330-200 nader Istanbul Atatürk Lughawe om te land in 2013.]]
[duimnael|Qatar Airways [Boeing 777|Boeing 777-300ER land by Lughawe Frankfurt]]
[duimnael|Qatar Airways Boeing 777-300ER, in Oneworld-kleure, land op [Lughawe Londen-Heathrow in 2014]]
[duimnael|regs|Qatar Airways [Airbus A380|Airbus A380-800.]]

## Verwysings
Delta (letter)

**Delta** (hoofletter **Δ**, kleinletter **δ**) is die vierde letter van die Griekse alfabet. In die Griekse numeriese stelsel het dit 'n waarde van 4. Die Latynse D en die Cyrilliese Д is van die Griekse delta afkomstig.
Zeta (letter)

**Zeta** (hoofletter **Ζ**, kleinletter **ζ**) is die sesde letter van die Griekse alfabet. In die Griekse numeriese stelsel het dit 'n waarde van 7. Die Latynse Z en die Cyrilliese З is van die Griekse zeta afkomstig.
Eta (letter)

**Eta** (hoofletter **Η**, kleinletter **η**) is die sewende letter van die Griekse alfabet. In die Griekse numeriese stelsel het dit 'n waarde van 8. Die Latynse H en die Cyrilliese И is van die Griekse eta afkomstig.
Theta

**Theta** (hoofletter **Θ**, kleinletter **θ**) is die agtste letter van die Griekse alfabet. In die Griekse numeriese stelsel het dit 'n waarde van 9. Die Cyrilliese Ө is van die Griekse theta afkomstig.
Stefanie Gercke

**Stefanie Gercke** (gebore 7 Junie 1941 in Bubaque, Guinee-Bissau, sterf 17 Oktober 2021) was 'n Duits-Suid-Afrikaanse skryfster. Sy was met die ingenieur Hans-Hermann Gercke getroud.

## Lewensloop 
Stefanie Gercke is as die eerste wit kind op Bubaque, 'n eiland van die Bissago-argipel, Guinee-Bissau in Wes-Afrika, gebore. Sy is amptelik deur die eilandbewoners, die Bissagos, in hul stam opgeneem. Nadat sy en haar ouers onder druk van die Geallieerdes Guinee-Bissau moes verlaat, bly hul tot met die inval deur die Russe in Macedonië. Sy bring haar jeug- en skooljare in Lübeck en Hamburg deur. Sy ontmoet ook daar haar toekomstige eggenoot. In 1961 emigreer die egpaar na Suid-Afrika. Al twee hul seuns is in Johannesburg gebore. Later verhuis hulle na Umhlanga Rocks.

Die Gerckes bly daar ononderbroke tot einde 1978. Omrede hulle seuns as gebore Suid-Afrikaners outomaties vir diensplig gedurende die Apartheidsjare opgeroep is, waarteen hul gekant was, het die Gerckes die land in die geheim verlaat.

As kind het Stefanie besluit om modes te ontwerp en verhale te skryf. In hierdie volgorde het haar droom 'n werklikheid geword. In Hamburg het sy in die 1980's haar eie modebedryf begin.
Dan volg wat sy beskryf as "lang donker jare", waar die gesin nie na Suid-Afrika kon terugkeer nie. Sy begin nostalgies "daarheen" terug te skryf. 

Sedert Nelson Mandela staatspresident geword het, het die Gerckes jaarliks Suid-Afrika vir enkele weke besoek.
Die egpaar was woonagtig in Sleeswyk-Holstein, hoewel Stefanie gehoop het om eendag weer permanent in Afrika te bly.

## Boeke 
Stefanie Gercke het in haar leeftyd elf bellettristiese boeke gepubliseer wat almal handel oor haar tweede vaderland, Suid-Afrika. 'n Deel van haar werke speel in Suid-Afrika in die 19de eeu af. Die ander boeke draai om die omgaan van die politieke verlede van Suid-Afrika.

## Werke 
* *Ort der Zuflucht*. Heyne, München 2019, .
* *Junigewitter.* Heyne, München 2015, .
* *Nachtsafari.* Heyne, München 2013, .
* *Jenseits von Timbuktu.* Heyne, München 2011, .
* *Schwarzes Herz.* Heyne, München 2009, .
* *Über den Fluss nach Afrika.* Heyne, München 2007, .
* *Feuerwind.* Heyne, München 2006, .
* *Schatten im Wasser.* Heyne, München 2006, .
* *Ein Land, das Himmel heißt.* Droemer Knaur, München 2003, .
* *Ins dunkle Herz Afrikas.* Droemer Knaur, München 2001, .
* *Ich kehre zurück nach Afrika.* Droemer Knaur, München 1999, .

## Verwysings 
## Bronne 
*  Lewensloop van Stefanie Gercke  

## Eksterne skakels 
* 
* ''Stefanie Gercke by afrikaroman.de, besoek op 29 Oktober 2010
Treze-sokkerklub

**Treze Futebol Clube** is 'n Brasiliaanse sokkerklub in die stad Campina Grande. Treze is in 1925 gestig.

## Eksterne skakels 
* Treze se webtuiste
Kanana, Noordwes

**Kanana** is 'n swart woonbuurt naby Orkney in die Dr Kenneth Kaunda-distriksmunisipaliteit van die Noordwesprovinsie van Suid-Afrika.

Die township het 'n bevolking van meer as 78&nbsp;000, meestal Sothosprekende inwoners.

## Sien ook 
* Lys van dorpe in Suid-Afrika

## Verwysings
Kloosterburen

**Kloosterburen** is 'n dorp in die munisipaliteit Het Hogeland in die provinsie Groningen in Nederland. Tot 1990 het Kloosterburen 'n eie munisipaliteit gehad.

Kloosterburen is een van die weinige Katolieke dorpe in die provinsie Groningen. Die dorp het 'n Katoliek kerk uit 1868 ontwerp deur die argitek Pierre Cuypers, een van die bekendste argitekte van Nederland.
Termunten

**Termunten**  is 'n dorp  in die munisipaliteit Eemsdelta in die provinsie Groningen in Nederland. Tot 1990 het Termunten 'n eie munisipaliteit gehad. Die Ursuskerk van Termunten is gebou in die 13de eeu. Die huidige kerk is gebou op die fondamente van 'n ouer kruiskerk uit die 12de eeu.
Iota

**Iota** (hoofletter **Ι**, kleinletter **ι**) is die negende letter van die Griekse alfabet. In die Griekse numeriese stelsel het dit 'n waarde van 10. Die Latynse I en J en die Cyrilliese І, Ї en Ј is van die Griekse iota afkomstig.
Kappa (letter)

**Kappa** (hoofletter **Κ**, kleinletter **κ**) is die tiende letter van die Griekse alfabet. In die Griekse numeriese stelsel het dit 'n waarde van 20. Die Latynse K en die Cyrilliese К is van die Griekse kappa afkomstig.
Lambda

**Lambda** (hoofletter **Λ**, kleinletter **λ**) is die elfde letter van die Griekse alfabet. In die Griekse numeriese stelsel het dit 'n waarde van 30. Die Latynse L en die Cyrilliese Л is van die Griekse lambda afkomstig.
Mu (letter)

**Mu** (hoofletter **Μ**, kleinletter **μ**) is die twaalfde letter van die Griekse alfabet. In die Griekse numeriese stelsel het dit 'n waarde van 40. Die Latynse M en die Cyrilliese М is van die Griekse mu afkomstig.
Nu (letter)

**Nu** (hoofletter **Ν**, kleinletter **ν**) is die dertiende letter van die Griekse alfabet. In die Griekse numeriese stelsel het dit 'n waarde van 50.
Epsilon

**Epsilon** (/ˈɛpsilon/, hoofletter **Ε**, kleinletter **ε** of **ϵ**; Grieks: έψιλον) is die vyfde letter van die Griekse alfabet. In die Griekse numeriese stelsel het dit 'n waarde van 5. Dit is van die Fenisiese letter He afgelei. Letters wat van epsilon afgelei is, sluit in die Romeinse E, Ë en Ɛ, en Cyrilliese Е, È, Ё, Є en Э. Die naam van die letter was oorspronklik εἶ (*eî* [êː]), maar dit is later in die Middeleeue na ἒ&nbsp;ψιλόν (*è&nbsp;psilón* 'eenvoudige e') verander om dit te onderskei van die digraaf ⟨αι⟩, voorheen 'n diftong wat mettertyd as [e] uitgespreek is, en omdat die digraaf ⟨ει⟩ ontoepaslik geword het omdat dit na [i] verskuif het. In Moderne Grieks het die naam van die letter tot έψιλον (*épsilon*) versmelt.

## Gebruike 
Die Griekse kleinletter epsilon (ε), die maanvormige epsilonsimbool ϵ, en die Latynse kleinletter epsilon (ɛ) word in 'n verskeidenheid van plekke gebruik:
* In wiskunde
** (veral calculus), 'n willekeurig klein positiewe hoeveelheid word gewoonlik deur ε voorgestel; sien (ε, δ)-definisie van 'n limiet.
Rho (letter)

**Rho** (hoofletter **Ρ**, kleinletter **ρ**) is die sestiende letter van die Griekse alfabet. In die Griekse numeriese stelsel het dit 'n waarde van 100. Rho word maklik met die Latynse letter P verwar, aangesien hulle dieselfde simbool gebruik.
Sigma (letter)

**Sigma** (hoofletter **Σ**, kleinletter **σ** of **ς**) is die agttiende letter van die Griekse alfabet. In die Griekse numeriese stelsel het dit 'n waarde van 200.
Tau

**Tau** (hoofletter **Τ**, kleinletter **τ**) is die negentiende letter van die Griekse alfabet. In die Griekse numeriese stelsel het dit 'n waarde van 300. Die Latynse T en die Cyrilliese Т is van die Griekse tau afkomstig.
Omikron

**Omikron** (/ʊəˈmikron/; hoofletter **Ο**, kleinletter **ο**; Grieks: όμικρον) is die vyftiende letter van die Griekse alfabet. Hierdie letter is van die Fenisiese letter ajin afgelei. In Klassieke Grieks het omikron die geronde halfgeslote agterklinker [o] verteenwoordig terwyl omega die geronde halfoop agterklinker [ɔː] en die digraaf ⟨ου⟩ die lang geronde geslote agterklinker [uː] verteenwoordig het. In Moderne Grieks verteenwoordig beide omikron en omega die geronde middelagterklinker [o̞]. Letters wat van omikron afgelei is, sluit in die Romeinse O en Cyrilliese О en Ю. Die naam van die letter was oorspronklik οὖ (oû [ûː]), maar dit is in die Middeleeue na ὂ μικρόν (ò mikrón 'klein o') verander om dit van omega ⟨ω⟩ (wat 'groot o' beteken) te onderskei, aangesien beide letters mettertyd as [o] uitgespreek is. In Moderne Grieks het die naam in όμικρον (ómikron) versmelt. In die Griekse numeriese stelsel het dit 'n waarde van 70.

## Verwysings
Omega

**Omega** (/ʊəˈmɪəxa/; hoofletter **Ω**, kleinletter **ω**) is die 24ste en laaste letter van die Griekse alfabet. In die Griekse numeriese stelsel het dit 'n waarde van 800. Die naam van die letter was oorspronklik ὦ (ō̂ [ɔ̂ː]), maar is in die Middeleeue na ὦ μέγα (ō̂ méga 'groot o') verander om dit van omikron ⟨ο⟩ (omikron beteken 'klein o') te onderskei, aangesien beide letters mettertyd as [o] uitgespreek is. In Moderne Grieks het die naam in ωμέγα (oméga) versmelt.

## Verwysings
Giovanni Domenico Cassini

**Giovanni Domenico Cassini** (8 Junie 1625 – 14 September 1712) was 'n Franse wiskundige, sterrekundige, ingenieur en astroloog van Italiaanse afkoms. Hy is gebore in Perinaldo naby Nice. Hy het vier mane van die planeet Saturnus ontdek en ook dat die ringe om Saturnus verdeel is.

## Ontdekte mane 
* Iapetus op 25 Oktober 1671
* Rea op 23 Desember 1672
* Dione en Tethis op 21 Maart 1684

## Eksterne skakels 
*
Paardeneiland

duimnael|280px|'n Ou lokomotief in Paardeneiland wat vir die herwinning van die strandgebied gebruik is.

**Paardeneiland** is 'n nywerheidsgebied in Bloubergstrand, noordoos van Kaapstad in die Wes-Kaap, Suid-Afrika, op land wat van die see herwin is. Die sameloop van die Liesbeek- en Swartrivier mond hier in Tafelbaai uit.

Die oorsprong van die naam is nie duidelik nie. Dit dui moontlik op die vroeëre aanwesigheid van sebras, kwaggas of wilde perde. Daar word ook gespekuleer dat perde met laagwater in vergange dae op die eiland gejaag is om daar te gaan wei.

## Bronne 
* Suid-Afrikaanse Pleknaamwoordeboek, P.J. Pienaar, Tafelberg-uitgewers, p 312
* Die Burger van 13 April 1949
Ceratopsia

**Ceratopsia** of **Ceratopia** (Antieke Grieks vir "horinggesigte") is ’n groep plantvretende dinosourusse met snawels wat tydens die Kryt-periode gefloreer het in wat nou Noord-Amerika, Europa en Asië is. Van hul voorsate het vroeër, in die Jura, geleef. Die vroegste bekende **seratopsiër**, *Yinlong downsi*, het tussen 161,2 en 155,7&nbsp;miljoen jaar gelede geleef. Die laaste Ceratopsia-spesies het in die Kryt-Paleogeen-uitwissing 66&nbsp;miljoen jaar gelede uitgesterf. Laasgenoemde spelling word egter selde in wetenskaplike geskrifte gebruik, al is dit taalkundig korrek, en die meeste paleontoloë gebruik steeds "Ceratopsia".

## Taksonomie 
210px|duimnael|’n Vroeë seratopsiër: *Psittacosaurus*.
210px|regs|duimnael|’n Tipiese Protoceratopsidae: ’n *Protoceratops*-skelet in die Wyoming-dinosourussentrum.
210px|duimnael|*Triceratops*, een van die grootste seratopsiërs. Dit het ’n soliede kraag en lang horings gehad.
Na aanleiding van Marsh se klassifikasie word Ceratopsia gewoonlik beskou as ’n suborde in die orde Ornithischia. Terwyl geklassifiseerde taksonomie in ’n groot mate ongewild geraak het onder dinosouruskenners, gebruik sommige paleontoloë steeds so ’n klassifikasie, hoewel bronne verskil oor wat die rang is. Sommige beskou dit as ’n suborde, terwyl ander die rang verlaag het tot infra-orde.

Onderstaande lys van Ceratopsia-genera volg ’n klassifikasie deur Thomas R. Holtz jr. uit 2010.

* **Ceratopsia**
** *Albalophosaurus* 
** *Micropachycephalosaurus*
** *Stenopelix* 
** *Yinlong*
** **Familie Chaoyangsauridae**
*** *Chaoyangsaurus* - 
*** *Xuanhuaceratops* - 
** **Familie Psittacosauridae**
*** *Hongshanosaurus* 
*** *Psittacosaurus* - 
** **Neoceratopsia**
*** *Archaeoceratops* - 
*** *Auroraceratops* - 
*** *Helioceratops*
*** *Koreaceratops*
*** *Kulceratops* 
*** *Liaoceratops* 
*** *Microceratus* 
*** *Yamaceratops* 
*** **Familie Leptoceratopsidae**
**** *Asiaceratops* 
**** *Cerasinops*
**** *Gryphoceratops* 
**** *Leptoceratops*
**** *Montanoceratops*
**** *Prenoceratops* 
**** *Udanoceratops* 
**** *Unescoceratops*
**** *Zhuchengceratops* 
*** **Familie Bagaceratopidae**
**** *Ajkaceratops*  
**** *Bagaceratops*
**** *Bainoceratops* 
**** *Gobiceratops* 
**** *Lamaceratops*
**** *Magnirostris* 
*** **Familie Protoceratopsidae**
**** *Graciliceratops* 
**** *Protoceratops* 
*** **Superfamilie Ceratopsoidea**
**** *Turanoceratops* 
**** *Zuniceratops*
**** **Familie Ceratopsidae**

## Verwysings
Gevleuelde uitdrukking

duimnael|Georg Büchmann se *Geflügelte Worte*

'n **Gevleuelde uitdrukking** of **gevleuelde woord** is 'n term of segswyse wat in die algemene spraakgebruik van die tyd ingang gevind het. Dit is ontleen aan 'n min of meer bekende vonds van die skepper daarvan, wat dikwels self nie meer daarin genoem of daarmee verband hou nie.

Die term is self ook 'n "gevleuelde uitdrukking", ontleen aan ἔπεα πτερόεντα (epea pteróenta) in die Ilias en die Odussee van Homeros.

In die Nederlandse taalgebied is baie van die ouer gevleuelde uitdrukkings ontleen uit die *Statebybel* van die 17de eeu, wat 'n sterk invloed gehad het op beide die ontwikkeling, sowel as die behoud, van sekere uitdrukkings in die Nederlandse taal.

In die Duitse taalgebied word die bundel *Geflügelte Worte* van Georg Büchmann as 'n toonaangewende versameling van dergelike uitdrukkings gesien.

In die Afrikaanse TV-sepie *7de Laan*, spreek Oom Oubaas gereeld 'n paar **gevleuelde woorde** tydens funksies.
Die storie van die molletjie wat wou weet wie op sy kop gedinges het

**Die storie van die molletjie wat wou weet wie op sy kop gedinges het** (oorspronklik *Vom kleinen Maulwurf, der wissen wollte, wer ihm auf den Kopf gemacht hat*) is 'n prenteboek wat deur Werner Holzwarth (idee, teks) en Wolf Erlbruch (illustrasies) in 1989 uitgegee is en wat intussen 'n internasionale topverkoper geword het. Die prenteboek is in 2002 deur Linda Rode in Afrikaans vertaal en deur Human & Rousseau uitgegee.

Hierdie klassieke kinderboek is intussen in 27 verskillende tale vertaal en het wêreldwyd 'n oplaag van omtrent 1,8 miljoen bereik.

Kinders wat min met diere te doen het, leer hoe die uitwerpsels van elke dier verskillend is (of van hul eie uitwerpsel verskil). Hierdeur word die taboetema van ontlasting en uitwerpsels bespreek; die prenteboek word daarom ook gebruik by die leer van toiletetiket. Andersins kan mens ook figuurlik kyk na wraak en die hantering van ander se onredelikheid en onaangenaamheid uitgebeeld as uitwerpsel.

## Opsomming 
Op 'n helder, sonnige môre beland 'n worsvormige mishoop op die kop van die molletjie. Hy beskou dit as 'n kwaadwillige en gemene daad. Om agter te kom wie die skuldige is, vra hy een na die ander 'n duif, 'n perd, 'n haas, 'n bok, 'n koei en 'n vark. Almal antwoord ontkennend op sy vraag of hulle op sy kop "gedinges" het. Die ontkenning word gestaaf met die woorde (en dade): „Ich, nein, wieso? Ich mach so“. ("Ek, nee, waarom? Ek maak so.")

Deur die vlieë, die spesialiste van uitwerpselsake, word die mol wys wie uiteindelik verantwoordelik vir die daad is: Die hond van die slagter, genaamd „Hans-Heinerich“. Wetende dat die hond reusagtig is, klim die molletjie bo-op die hondehok. Die slapende hond word dan in eie munt terugbetaal deur dieselfde daad(jie). Die molletjie keer dan selfvoldaan terug na sy gat.

Die groot vraag bly dan – het die wraak enige impak gehad?

## Verwysings 
## Literatuur 
* Werner Holzwarth: *Vom kleinen Maulwurf, der wissen wollte, wer ihm auf den Kopf gemacht hat*. P. Hammer, 2006. .
* Werner Holzwarth. 2002. *Die storie van die molletjie wat wou weet wie op sy kop gedinges het*, vertaal deur Linda Rode. Human & Rousseau.
* Monika Osberghaus: *Schau mal! 50 beste Bilderbücher*. dtv, München 2006, .